《和藕花》
宋代·赵希逢

小池清晓试芒鞋，水国真仙簇仗来。
微动袜尘移稳步，半酣卯酒晖娇腮。
千重倚盖随风漾，一笑倾城特地开。
口不能言犹可咏，那堪解语肯心灰。

作者简介：赵希逢（生卒年不详）一作希蓬，宋宗室，太祖四子秦王德芳八世孙。理宗淳祐间，以从事郎为汀州司理。与华岳诗词酬唱往来，有《华赵二先生南征录》今不传。词见《诗渊》第二十五册。